Alaquàs obri el nou Espai d'Estudi Municipal Aula de l'Olivar
22/05/2013

# Alaquàs obri el nou Espai d'Estudi Municipal Aula de l'Olivar

*   22/05/2013
*   [Imprimir](#)
*   Compartir
*    https://www.alaquas.org/documento.asp?id\_do=13812

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13812%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20obri%20el%20nou%20Espai%20d%27Estudi%20Municipal%20Aula%20de%20l%27Olivar)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13812/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13812/22052013dsc01274_Form_4.jpg)](https://www.alaquas.org/ficheros/documentos/2013/2/13812/22052013dsc01274_Form_10.jpg "<a href='https://www.alaquas.org/ficheros/documentos/2013/2/13812/22052013dsc01274_Form_10.jpg' target=_blank><i class='fa fa-external-link' aria-hidden='true'></i>.Alaquàs obri el nou Espai d'Estudi Municipal Aula de l'Olivar</a>")

L'alcaldessa d'Alaquàs, Elvira García Campos, ha destacat el seu compromís per continuar "ampliant serveis i oferint iniciatives i possibilitats que faciliten el treball dels nostres estudiants"

L'Ajuntament d'Alaquàs ha posat en marxa aquest matí el nou Espai d'Estudi Municipal Aula de l'Olivar, un compromís assumit per l'equip de govern per oferir als i les joves de la població un espai d'estudi adequat en èpoques d'exàmens. El nou servei romandrà obert del **22 de maig al 22 de juliol**, en horari de **dilluns a diumenge de 8 del matí a 6 de la matinada,** de manera ininterrompuda i està destinat als i les estudiants majors de 18 anys.

L'alcaldessa d'Alaquàs, Elvira García Campos, que ha visitat aquest matí les instal·lacions per supervisar personalment el servei, ha posat de relleu la importància d'aquest tipus d'iniciatives per tal de "facilitar als nostres joves la seua tasca de formació, apropant-los de la manera més còmoda, un servei que s'està convertint en imprescindible per a la majoria d'estudiants, evitant que es traslladen fora d'Alaquàs en aquestes èpoques".

Aquest servei forma part de la campanya "Obrim per la Nit" que l'Ajuntament d'Alaquàs ve posant en marxa des de fa anys i que consisteix en l'ampliació dels horaris de la Biblioteca Pública Ausiàs March durant el període d'avaluacions de les i els estudiants per bé de facilitar-los un espai idoni per a l'estudi en un ampli horari.

L'èxit d'aquest servei al llarg dels anys, ha dut a l'Ajuntament d'Alaquàs a plantejar-se noves opcions per tal **d'ampliar aquests serveis** i oferir emplaçaments més adequats que permeten ampliar horaris i acollir les necessitats dels i les estudiants.